Žuvys skraiduolės
Žuvys skraiduolės (Exocoetidae) – vėjažuvių (Beloniformes) būrio žuvų šeima. Tai pelaginės žuvys, didžiausios siekia 45 cm ilgio, dažniausiai – trumpesnės, nei 30 cm. Turi labai ilgus krūtininius pelekus. Virš vandens gali pakilti iki 6 m. Įprastai nuskrenda apie 50 m atstumą prieš įkrisdamos atgal į vandenį, tačiau yra užfiksuota ir ilgesnių, iki 400 m atstumų. Paplitusios Indijos, Atlanto ir Ramiajame vandenynuose. Šeimoje 8 gentys, 60 rūšių.